[pic] | EUROPOS BENDRIJŲ KOMISIJA | Briuselis, 10.3.2008 KOM(2008) 141 galutinis KOMISIJOS KOMUNIKATAS TARYBAI, EUROPOS PARLAMENTUI, EUROPOS EKONOMIKOS IR SOCIALINIŲ REIKALŲ KOMITETUI BEI REGIONŲ KOMITETUI 2008 m. paspartinti veiksmai administracinei naštai mažinti Europos Sąjungoje (pateikta Komisijos) KOMISIJOS KOMUNIKATAS TARYBAI, EUROPOS PARLAMENTUI, EUROPOS EKONOMIKOS IR SOCIALINIŲ REIKALŲ KOMITETUI BEI REGIONŲ KOMITETUI 2008 m. paspartinti veiksmai administracinei naštai mažinti Europos Sąjungoje 1. PASPARTINTų VEIKSMų, NUMATYTų ADMINISTRACINėS NAšTOS MAžINIMO EUROPOS SąJUNGOJE VEIKSMų PROGRAMOJE, VAIDMUO Administracinės naštos mažinimo Europos Sąjungoje veiksmų programoje[1] svarbią vietą užima didelio masto administracinės naštos vertinimo veiksmai 2007–2008 m., po kurių turi būti pateikti esminiai paprastinimo pasiūlymai. Tačiau, norint pasiekti konkrečių rezultatų per trumpą laiką, į veiksmų programą taip pat buvo įtraukta neatidėliotinų priemonių, kurios gali būti itin naudingos, jei bus atlikti galiojančių taisyklių techninio pobūdžio pakeitimai. Atsižvelgiant į būtinų pakeitimų pobūdį, šios priemonės gali būti priimtos pakankamai greitai. Dėl to jos vadinamos „paspartintais veiksmais“. 10 paspartintų veiksmų, kurie pateikti 2007 m., ES įmonėms turėtų sutaupyti 1,3 mlrd. EUR. Dėl nuo 2008 m. vasario 1 d. oficialiai priimtų 5 iš 10 veiksmų administracinė našta iš viso turėtų sumažėti 500 mln. EUR[2]. Likusius pasiūlymus Europos Parlamentas ir Taryba greičiausia priims pirmąjį 2008 m. pusmetį. Kaip paskelbta 2008 m. sausio mėn.[3], Komisija pateikia naujų paspartintų veiksmų sąrašą (žr. I priedą)[4]. Remiantis vidaus peržiūra ir suinteresuotųjų šalių bei valstybių narių ekspertų siūlymais, buvo nustatyta, kodėl atsiranda nereikalinga administracinė našta. 2. AUKšTO LYGIO NEPRIKLAUSOMų SUINTERESUOTųJų šALIų GRUPėS ADMINISTRACINEI NAšTAI MAžINTI NUOMONė Prieš baigdama sudaryti 2008 m. paspartintų veiksmų sąrašą, Komisija paprašė naujai įsteigtos Aukšto lygio nepriklausomų suinteresuotųjų šalių grupės administracinei naštai mažinti nuomonės. Ji buvo patvirtinta antrajame grupės posėdyje 2008 m. vasario 26 d. Komisija taip pat atsižvelgė į aukštos kvalifikacijos nacionalinių reglamentavimo srities ekspertų grupės narių atsiųstas pastabas. Tiek pareikšta nuomone, tiek gautomis pastabomis iš esmės paremtas 2008 m. paspartintų veiksmų paketas. Aukšto lygio nepriklausomų suinteresuotųjų šalių grupė administracinei naštai mažinti Parlamentui ir Tarybai papildomai pasiūlė nustatyti naujas procedūras paprastinimo pasiūlymams tvirtinti. 3. TARPINSTITUCINIS PROCESAS Norint iki 2008 m. pabaigos patvirtinti kai kuriuos 2008 m. numatytus paspartintus veiksmus, reikia tvirto Parlamento ir Tarybos įsipareigojimo. Todėl Komisija prašo Europos Vadovų Tarybos paraginti Tarybą ir Europos Parlamentą suteikti pirmenybę I priede išdėstytoms priemonėms Komisijai pateikus atitinkamus pasiūlymus. Komisija taip pat prašo Tarybos ir Parlamento nedelsiant sukurti tinkamus darbo metodus paprastinimo pasiūlymų priėmimui pagreitinti, kaip numatyta 2003 m. Tarpinstituciniame susitarime, ypač siekiant mažinti administracinę naštą, kaip primygtinai siūlė Aukšto lygio nepriklausomų suinteresuotųjų šalių grupė administracinei naštai mažinti. Šitai būtina padaryti, siekiant užtikrinti, kad daug paprastinimo pasiūlymų būtų priimta 2008 ir 2009 m.[5], ir tai yra būtina, jeigu norime, kad 2012 m. Europos Sąjunga pasiektų tikslą 25 % sumažinti administracinę naštą. I PRIEDAS: Paspartinti veiksmai 2008 m. Politikos sritis | Susijęs ES teisės aktas | Esamosios naštos aprašymas, problema ir 2008 m. siūlomi paspartinti veiksmai | Žemės ūkis | 1993 m. birželio 30 d. Komisijos reglamentas (EEB) Nr. 1722/93, nustatantis išsamias Tarybos reglamento (EEB) Nr. 1766/92 taikymo taisykles dėl gamybos grąžinamųjų išmokų grūdų sektoriuje | Santrauka Paprastinti modifikuotų krakmolų kontrolės procedūras, nustatant ribą, kurios nepasiekus šios procedūros netaikomos. | Esamoji našta ir (arba) problema Numatytos specialios nuostatos kontroliuoti, kad būtų užtikrinta, jog modifikuotas krakmolas nebūtų perdirbtas į žaliavas, kurias panaudojus būtų suteikta galimybė kreiptis dėl grąžinamųjų išmokų daugiau nei vieną kartą. Nustatyta didžiausia grąžinamosios išmokos suma (šiuo metu 16 EUR už toną), o jei ji mažesnė – netaikomos specialios kontrolės nuostatos. Atsižvelgiant į dabartinį grąžinamųjų išmokų lygį ir palyginti dideles modifikuotų krakmolų pakartotinio perdirbimo kainas, 16 EUR riba už toną krakmolo yra per maža. Gamintojai priversti vykdyti papildomus administracinius reikalavimus kiekvieną kartą, kai grąžinamosios išmokos suma yra didesnė už nustatytą ribą, nors spekuliacinio pakartotinio perdirbimo rizika yra labai maža. | Mažinimo priemonė Padidinti ribą (šiuo metu – 16 EUR už toną), kurios nepasiekus netaikomos Reglamento 1722/93 10 straipsnyje numatytos specialios kontrolės priemonės, iki pagrįstesnio lygio, kad būtų sumažinta administracinė našta gamintojams (krakmolo gamintojams), pašalinant modifikuotų krakmolų kontrolę, kai dėl ekonominių priežasčių nėra spekuliatyvaus perdirbimo rizikos. | Pramonės politika | 1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo | Santrauka Pašalinti dėl pranešimo pagal lankstumo schemą reikalavimų atsirandančią administracinę naštą, tenkančią valstybių narių patvirtinimą išduodančioms institucijoms ir gamintojams. | Esamoji našta ir (arba) problema Pagal ne kelių mobiliųjų mašinų direktyvos (toliau – NKMM direktyva) XIII priedo 1.5 punktą pirminės įrangos gamintojai valstybių narių patvirtinimą išduodančioms institucijoms praneša apie lankstumo schemos naudojimą (leidžiančios pateikti į rinką ribotą skaičių variklių, kurie atitinka tik ankstesniojo etapo išmetamų teršalų ribines vertes). Be to, pagal šio priedo 1.7 punktą, gamintojai kas šešis mėnesius turi pateikti kiekvienos valstybės narės patvirtinimą išduodančiai institucijai ataskaitą apie jų naudojamų lankstumo schemų įgyvendinimą, įskaitant suvestinius duomenis apie variklių ir NKMM, patiektų rinkai pagal lankstumo schemą, variklių ir NKMM serijos numerius ir valstybes nares, kuriose NKMM patiektos rinkai. Šie pranešimo reikalavimai uždeda nereikalingą administracinę naštą ir gamintojams, ir patvirtinimą išduodančioms institucijoms, o per direktyvos taikymo metus nebuvo įrodyta šių reikalavimų pridėtinė vertė. | Mažinimo priemonė Panaikinti NKMM direktyvos XIII priedo 1.5 ir 1.7 punktuose numatytus pranešimų reikalavimus (tačiau paliekant galioti 1.6 punktą, nustatantį, kad gamintojai patvirtinimą išduodančiai institucijai turi pateikti informaciją apie lankstumo schemos įgyvendinimą, kurios patvirtinimą išduodanti institucija gali paprašyti kaip būtinos sprendimui priimti). | Pramonės politika | 1999 m. kovo 9 d. Europos Parlamento ir Tarybos Direktyva 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo | Santrauka Sumažinti administracinę naštą gamintojams, atsirandančią dėl to, kad valstybėms narėms jie turi pranešti apie savo ketinimus tiekti rinkai radijo ryšio įrenginius. | Esamoji našta ir (arba) problema Pagal 6 straipsnio 4 dalį gamintojai privalo pranešti nacionalinės valdžios institucijai (dažnių reguliavimo tarnybai) apie ketinimą išleisti į rinką kai kurių rūšių radijo ryšio įrenginius. Šitai taikoma radijo įrenginiams, naudojantiems dažnių juostas, kurių naudojimas Europos Sąjungoje yra nevisiškai suderintas. Direktyva nesuderintos valstybių narių taikomos įgyvendinimo procedūros. Neformaliai pasiekta, kad teikiama informacija būtų šiek tiek suderinta, tačiau skiriasi informacijos pateikimo tvarka. | Mažinimo priemonė Įdiegti „vieno langelio“ principu pagrįstą elektroninę pranešimo sistemą, kuri gamintojų informaciją perduotų valstybių narių institucijoms. Todėl gamintojams nereikėtų žinoti apie individualius adresatus valstybėse narėse. | Pramonės politika | Farmacijos srities teisės aktai: 2001 m. lapkričio 6 d. Europos Parlamento ir Tarybos direktyva 2001/82/EB dėl Bendrijos kodekso, reglamentuojančio veterinarinius vaistus 2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus | Santrauka Peržiūrėti „pakeitimų reglamentų“ teisinę bazę, kad Europos Sąjungoje pakeitimų taisyklės būtų visiškai suderintos. Tai leistų sukurti aiškesnę, paprastesnę ir lankstesnę reglamentavimo sistemą pakeitimams vaistų srityje atlikti (t. y. pakuotės pakeitimai, gamintojo adreso pasikeitimas, ir t. t.). | Esamoji našta ir (arba) problema Vaistai yra reguliuojami visą jų egzistavimo laikotarpį. Visi pakeitimai, susiję su jų tiekimu Europos Sąjungos rinkai (t. y. gamybos proceso, pakuotės ir gamintojo adreso pakeitimai), apibrėžiami teisiniu terminu „pakeitimai“, o juos atlikti reikia pagal sudėtingą teisės aktų sistemą arba vadinamuosius „pakeitimų reglamentus“. Pakeitimai yra gana sunki administracinė našta tiek pramonei, tiek kompetentingoms reguliavimo institucijoms. Manoma, kad pakeitimų valdymui dabar tenka daugiau nei 60 % žmogiškųjų išteklių ir bendrovių reguliavimo skyrių finansinių sąnaudų. Žymi naštos dalis atsiranda todėl, kad nacionalinės taisyklės valstybėse narėse yra skirtingos, ir todėl atsiranda nesuderinti reikalavimai bei nereikalinga administracinė našta. Nors reglamentavimo pakeitimai yra esminis dalykas norint užtikrinti, kad vaistai išliktų efektyvūs ir saugūs, dėl to atsiradusi našta gali trukdyti pokyčiams, kurie ypač naudingi pacientams ir visuomenei apskritai. Šiandien ši našta yra kliūtis inovacijoms ir konkurencijai. | Mažinimo priemonė Direktyvos 2001/82 39 straipsnį ir Direktyvos 2001/83 35 straipsnį iš dalies pakeisti taip, kad pakeitimų taisyklės Europos Sąjungoje galėtų būti visiškai suderintos. | Aplinka | 2002 m. rugsėjo 3 d. Komisijos sprendimas 2002/739/EB, nustatantis patikslintus ekologinius kriterijus, taikomus suteikiant patalpų vidaus apdailos dažams ir lakams Bendrijos ekologinius ženklus, ir iš dalies keičiantis Sprendimą 1999/10/EB. | Santrauka Suderinti lakiųjų organinių junginių (LOJ) apibrėžtis. | Esamoji našta ir (arba) problema Įvairiose teisinėse priemonėse nepagrįstai skiriasi lakiųjų organinių junginių apibrėžtys. Paprastai nenaudinga turėti skirtingas apibrėžtis, skirtas toms pačioms įmonėms ir (arba) veiklai. Pavyzdžiai: Direktyvoje 2004/42/EB lakieji organiniai junginiai apibrėžiami taip: „...tai bet kuris organinis junginys, kurio pradinė virimo temperatūra išmatuota esant standartiniam 101,3 kPa slėgiui yra mažesnė ar lygi 250 °C.“ Komisijos sprendime 2002/739/EB naudojama panaši, bet skirtinga apibrėžtis: „... lakusis organinis junginys – tai bet kuris organinis junginys, kurio virimo temperatūra (arba pradinis virimo taškas) yra ne didesnė negu arba lygi 250 °C, kai slėgis yra normalus.“ | Mažinimo priemonė Apibrėžtis reikia suderinti, kad jos būtų aiškios įmonėms, ypač dėl priemonių sąsajų. Komisijos sprendimas 2002/739/EB turėtų būti iš dalies pakeistas, kad lakiųjų organinių junginių apibrėžtis jame būtų tokia pati kaip ir Direktyvoje 2004/42/EB. Dėl paspartinto veiksmo pasiūlymo administracinė našta turėtų sumažėti ir įmonėms, ir įgyvendinimo institucijoms. | Aplinka | 2006 m. rugsėjo 6 d. Europos Parlamento ir Tarybos direktyva 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo | Santrauka Patikslinti, kad iki 2008 m. rugsėjo 26 d. rinkai teisėtai patiektos baterijos neturi būti iš rinkos pašalintos arba iš naujo paženklintos po šios datos. | Esamoji našta ir (arba) problema Baterijų Direktyvos 2006/66/EB 6 straipsnio 2 dalyje nustatyta, kad po 2008 m. rugsėjo 26 d. baterijos, kurios neatitinka šios direktyvos reikalavimų, būtų netiekiamos rinkai arba iš jos pašalintos. Šitai gali būti suprasta kaip reikalavimas, kad baterijos, iki 2008 m. rugsėjo 26 d. teisėtai patiektos rinkai, dar esančios rinkoje po šios datos ir neatitinkančios direktyvos reikalavimų, taip pat turi būti pašalintos iš rinkos. Jeigu direktyvos nuostata būtų taip suprasta, tai reikštų, kad į rinką teisėtai patiektos baterijos pirma laiko taptų atliekomis, o tai prieštarauja atliekų mažinimo principui. Be to, šių baterijų pašalinimas iš rinkos arba jų padarymas atitinkančiomis direktyvos reikalavimams būtų žymi administracinė našta ir valstybėms narėms, ir pramonei. Jeigu 6 straipsnio 2 dalis liktų nepakeista, dėl jos prasidėtų dar esančių rinkoje baterijų, tačiau nepaženklintų šiukšlių dėžės su ratukais ir cheminių medžiagų simboliais, ženklinimas arba jų pašalinimas iš rinkos. Tai taip pat reikštų specifinių nešiojamų baterijų, kuriose kadmio kiekis yra didesnis nei leidžiama Direktyva 2006/66/EB, pašalinimą iš rinkos. | Mažinimo priemonė 6 straipsnio 2 dalį pakeisti iš dalies, kad būtų aiškiai pasakyta, jog iki 2008 m. rugsėjo 26 d. rinkai teisėtai patiektos baterijos, neatitinkančios Direktyvos 2006/66/EB reikalavimų, neturi būti pašalintos iš rinkos. | Statistika | EP ir Tarybos reglamento (EB) Nr. 638/2004 dėl prekybos prekėmis tarp valstybių narių Bendrijos statistinių duomenų | Santrauka Supaprastinti sistemą Intrastat, kad ekonominės veiklos vykdytojams, ypač mažoms ir vidutinėms įmonėms, palengvėtų statistinių ataskaitų teikimas. | Esamoji našta ir (arba) problema Bendrijos vidaus prekybos statistikoje registruojami fiziniai kilnojamų prekių srautai tarp valstybių narių. Nacionalinės statistikos institucijos kaupia kas mėnesį bendrovių pateiktus duomenis. Šiuo metu valstybių narių nustatyta tokia riba, kuria užtikrinama, kad bus įtraukiama ne mažiau kaip 97 % prekybos vertės. Dėl to 2005 m. pabaigoje apie 78 % verslo įmonių, prekiaujančių su kitomis valstybėmis narėmis, buvo atleistos nuo prievolės teikti ataskaitas. Tačiau galima dar sumažinti minimalų aprėpties lygį ir atleisti įmones nuo prievolės teikti Intrastato ataskaitas. | Mažinimo priemonė Siūloma gaunamų prekių prekybos aprėptį sumažinti iki 95 % ir išlaikyti dabartinę išsiunčiamų prekių prekybos 97 % aprėptį. Potencialus ataskaitų teikimo naštos mažinimas mažoms ir vidutinėms įmonėms yra ypač svarbus, atsižvelgiant į ataskaitas teikiančių bendrovių, kurios gauna prekes, struktūrą: dominuoja mažos ir vidutinės įmonės. | Vidaus rinka (bendrovių teisė) | 1968 m. kovo 9 d. Pirmoji Tarybos direktyva 68/151/EEB dėl apsaugos priemonių, kurių valstybės narės, siekdamos suvienodinti tokias apsaugos priemones visoje Bendrijoje, reikalauja iš Sutarties 58 straipsnio antroje pastraipoje apibrėžtų bendrovių, jų narių ir kitų interesų apsaugai | Santrauka Eliminuoti informacijos, kuri jau buvo paskelbta komerciniame registre, skelbimo nacionaliniame oficialiajame leidinyje sąnaudas. | Esamoji našta ir (arba) problema Tuos pačius duomenis bendrovės turi pateikti ir komerciniame registre, ir nacionaliniame oficialiajame leidinyje. Kadangi komerciniai registrai yra elektroniniai, juos galima lengvai rasti internete. Kai kuriose valstybėse narėse įmonės turi mokėti už paskelbimą ir registre, ir nacionaliniame oficialiajame leidinyje. | Mažinimo priemonė Valstybėms narėms leisti toliau išlaikyti šią prievolę skelbti įmonės duomenis nacionaliniame oficialiajame leidinyje tik tuomet, jeigu už tai nereikia mokėti. | Vidaus rinka (bendrovių teisė) | 1989 m. gruodžio 21 d. Vienuoliktoji Tarybos direktyva 89/666/EEB dėl atskleidimo reikalavimų filialams, įsteigtiems valstybėse narėse tam tikrų tipų bendrovių, kurioms taikomi kitos valstybės įstatymai | Santrauka Valstybės narės neturėtų reikalauti, kad vertimas ir vertimo patvirtinimas būtų atliktas jų šalyje. | Esamoji našta ir (arba) problema Registruojant filialą reikia pateikti kai kuriuos pagrindinės bendrovės dokumentus ir duomenis. Kai kurios valstybės narės reikalauja, kad vertimas ir (arba) vertimo patvirtinimas būtų atliktas jų šalyje jų pačių valdžios institucijų pripažintų vertėjų. Bendrovių išlaidos sumažėtų, jeigu jos galėtų pasirinkti, kur versti dokumentus, ir panaudoti tą patį vertimą keliose valstybėse narėse. | Mažinimo priemonė Reikalauti, kad valstybės narės priimtų kitoje valstybėse narėje atliktus ir patvirtintus vertimus, jeigu jie priimti tos valstybės narės valdžios institucijų. | Vidaus rinka (apskaita) | 1978 m. liepos 25 d. Ketvirtoji Tarybos Direktyva 78/660/EEB, grindžiama Europos ekonominės bendrijos steigimo sutarties 54 straipsnio 3 dalies g punktu dėl tam tikrų tipų bendrovių metinių atskaitomybių | Santrauka Pašalinti iš direktyvos tam tikrus atskleidimo reikalavimus. | Esamoji našta ir (arba) problema Ši direktyva reikalauja, kad bendrovės aiškinamajame rašte atskleistų formavimo savikainos paaiškinimą (34 straipsnio 2 dalis) ir grynąsias pajamas, sugrupuotas pagal veiklos rūšis ir geografines rinkas (43 straipsnio 1 dalies 8 punktas). Šie atskleidimai yra aiškiai nepagrįsti mažoms ir vidutinėms įmonėms. | Mažinimo priemonė Komisija iš direktyvos teksto siūlo pašalinti minėtąjį atskleidimą. Vis dėlto, informaciją būtų galima teikti savanoriškai. | Vidaus rinka (apskaita) | 1983 m. birželio 13 d. Septintoji Tarybos Direktyva 83/349/EEB, pagrįsta Sutarties 54 straipsnio 3 dalies g punktu dėl konsoliduotos atskaitomybės | Santrauka Patikslinti Tarptautinių apskaitos standartų taikymo reglamento 1606/2002 (toliau – TAS reglamentas) ir Septintosios direktyvos sąsajas. | Esamoji našta ir (arba) problema Nėra tiksliai pasakyta, ar patronuojančioms bendrovėms, kurios nėra atsakingos už dukterines bendroves (13 straipsnis) taikomas TAS reglamentas, ir todėl jos turi parengti finansines ataskaitas pagal TFAS (Tarptautinius finansų apskaitos standartus). | Mažinimo priemonė Komisija siūlo aiškiai išdėstyti, kad minėtosioms bendrovėms netaikomas TAS reglamentas. | [1] COM (2007) 23. [2] Žr. COM(2008) 35 3 priedą su išsamiu 2007 m. gruodžio 31 d. buvusios padėties aprašymu. [3] COM (2008) 35. [4] Septyni iš šių paspartintų veiksmų yra Komisijos tęstinės paprastinimo programos dalis. Antroji reglamentavimo aplinkos paprastinimo strategijos pažangos ataskaita, COM(2008) 33. [5] Europos Parlamentas paskelbė nesvarstysiąs naujų teisės aktų iniciatyvų po 2009 m. kovo–balandžio mėn. dėl 2009 m. birželio mėn. numatytų naujų Europos Parlamento rinkimų. Atsižvelgiant į ankstesnius teisės aktų leidžiamosios valdžios pasikeitimus, įprastas teisės aktų leidybos procesas didžiausią pagreitį įgaus ne anksčiau kaip 2009 m. lapkričio mėn.